শৈলকুপা পৌর বিএনপির নেতৃবৃন্দরা জানান, পৌরসভার ২নং ওয়ার্ডের চতুড়া বেসরকারি প্রাথমিক বিদ্যালয় মাঠে সকাল ১০টায় পৌর যুবদলের পূর্ব নিধারিত সম্মেলন আহবান করা হয়। এ উপলে প্রশাসনের অনুমতি নিয়ে গত কয়েকদিন ধরে প্রচার-প্রচারনা চালানো হয়। সম্মেলনে জেলা যুবদল নেতৃবৃন্দের প্রধান ও বিশেষ অতিথি হিসেবে থাকার কথা ছিল।  পৌর যুবলীগের সভাপতি রানাউজ্জামান বাদশা জানান, চতুড়া গ্রামে তাদের কর্মী সংগ্রহ কর্মসূচি উপল্েয বৃহস্পতিবার সকালে স্কুল মাঠে সভা আহবান করা হয়।  একই সময়ে উভয় রাজনৈতিক দলের  কর্মসূচির কারণে সহিংসতা ও আইনশৃঙ্খলা অবনতির আশঙ্কা দেখা দেয়। ফলে বুধবার রাতে শৈলকুপা উপজেলা প্রশাসন চতুড়া স্কুল মাঠে সকাল ৮টা থেকে রাত ৮টা পর্যন্ত ১৪৪ ধারা জারি করে মাইকিং বের করে।  শৈলকুপা উপজেলা নির্বাহী কর্মকর্তা আজমল হক জনান, আইনশৃঙ্খলার অবনতির আশঙ্কায় ১৪৪ ধারা জারি করা হয়েছে। শৈলকুপা থানার ওসি ছগির মিঞা জানান, একই সময়ে একই স্থানে যুবদল ও যুবলীগ সভার অনুমতি চাওয়ায় আইনশৃঙ্খলার অবনতি ঘটতে পারে এমন আশংকায় ১৪৪ ধারা জারি করা হয়েছে।  তবে পৌর বিএনপির সভাপতি সাবেক মেয়র খলিলুর রহমান অভিযোগ করেন, পুলিশের  কাছ থেকে পূর্ব অনুমতি নেয়া সত্ত্বেও মতাসীন দল আওয়ামী লীগ তাদের কর্মসূচি বানচাল করতে প্রশাসনের মাধ্যমে ১৪৪ ধারা জারি করেছে।